**ETHOL I’R GYMRODORIAETH | CYLCH ETHOLIAD 2019/20**

**CANLLAWIAU: MEINI PRAWF ETHOL CYMRODYR & MEINCNODAU**

**Meini prawf ethol Cymrodyr**

**Mae is-ddeddfau Siarter Brenhinol y Gymdeithas yn darparu fel a ganlyn:**

Bydd y Cymrodyr yn unigolion sy’n preswylio yng Nghymru, unigolion a anwyd yng Nghymru ond sy’n preswylio yn rhywle arall ac eraill sydd â chysylltiad penodol â Chymru; ym mhob achos bydd ganddynt hanes amlwg o ragoriaeth a chyflawniad mewn un o’r disgyblaethau academaidd neu, os ydynt yn aelodau o’r proffesiynau, y celfyddydau, diwydiant, masnach neu wasanaethau cyhoeddus, byddant wedi gwneud cyfraniad nodedig i fyd dysg (Is-ddeddf 10.1).

Er bod modd i’r union feini prawf a mesurau o ragoriaeth amrywio rhwng gwahanol feysydd, ym mhob achos gellir diffinio rhagoriaeth yn fwy penodol yn nhermau:

1. **cyfraniadau**
2. effaith y cyfraniadau hyn ar ddysg yng Nghymru neu yn ehangach
3. gwreiddioldeb y dulliau a ddefnyddir yn y pwnc neu broffesiwn, a’r cyfraniadau i fywyd academaidd a’r gymdeithas ehangach
4. safle proffesiynol yr Enwebai dan sylw yn yr academi neu yn ehangach
5. tystiolaeth o statws cenedlaethol/rhyngwladol

Mae Cymdeithas Ddysgedig Cymru’n ymrwymo i gefnogi, datblygu a hyrwyddo cydraddoldeb ac amrywiaeth yn ei holl arferion a’i gweithgareddau, a’i nod yw sefydlu diwylliant cynhwysol sy’n rhydd o wahaniaethu ac sy’n seiliedig ar werthoedd urddas, cwrteisi a pharch. Mae’r Gymdeithas yn rhoi gwerth ar amrywiaeth ac yn cydnabod y caiff y Gymrodoriaeth ei chyfoethogi’n fawr gan gyfuniad amrywiol o gefndiroedd, profiadau, safbwyntiau, credoau a diwylliannau ymhlith ei staff a’i Chymrodyr. Croesewir ceisiadau i’r Gymrodoriaeth yn Gymraeg a Saesneg.

Drwy ganolbwyntio ar feini prawf rhagoriaeth, cyflawniad ac effaith mae’r Gymdeithas yn sicrhau y bydd ein Cymrodyr yn enghreifftiau awdurdodol o’r goreuon yng Nghymru ym mhob agwedd ar y disgyblaethau a’r proffesiynau.

**Noder: Mae’r rheini sy’n gymwys i’w hethol i’r Gymrodoriaeth yn cynnwys Personau sy’n byw yng Nghymru a Phersonau a anwyd yng Nghymru sy’n byw yn rhywle arall neu rai sydd â chyswllt penodol â Chymru**

**Meincnodau | CYLCH ETHOLIAD 2019/20**

Caiff ein meincnodau eu gosod fel safon neu bwynt cyfeiriol i’w defnyddio

1. gan gynigwyr ac enwebeion i lunio’r CV a’r datganiad enwebu
2. gan y Pwyllgorau Craffu ar gyfer gwerthuso hawliadau a chyfraniadau’r enwebeion.

Nid ydynt yn hollgynhwysol nac yn orfodol.

Maent wedi’u cynllunio i ychwanegu at gysondeb a thryloywder proses yr etholiad ar draws yr holl Bwyllgorau Craffu.

Ceir dwy set o feincnodau, y naill ar gyfer enwebiadau yn y disgyblaethau academaidd (Ymchwil, Ysgolheictod ac Addysg) a’r llall ar gyfer enwebiadau mewn disgyblaethau eraill (Busnes, Gwasanaeth Cyhoeddus ac Ymgysylltu â’r Cyhoedd).

Dylai cynigwyr ac enwebeion gyfeirio at y meincnodau a nodi’n glir y meincnodau hynny y caiff rhagoriaeth ei hawlio yn eu herbyn.

Mae’r meincnodau *Ymchwil, Ysgolheictod ac Addysg* (Paneli Craffu A a B) yn cynrychioli’r prif weithgareddau y mae staff academaidd yn cyfrannu atynt ac y gallent ragori ynddynt. Mae’r meincnodau *Busnes, Gwasanaeth Cyhoeddus ac Ymgysylltu â’r Cyhoedd* (Panel C1) yn fwy cyffredinol. Dylai enwebiadau i C1 hefyd bennu maes y gweithgaredd yr hawlir rhagoriaeth ynddo.

Nid oes gofyn i unrhyw enwebai fodloni’r holl feincnodau mewn unrhyw faes na dangos rhagoriaeth ac effaith mewn perthynas â phob un.

Dylai enwebeion a’u cynigwyr ddarparu tystiolaeth am y ffyrdd y mae enwebeion yn bodloni’r meincnodau perthnasol a dangos eu bod yn bodloni meini prawf rhagoriaeth y gymdeithas (gweler uchod)

Cydnabyddir y gallai enwebiadau i unrhyw un o’r paneli fod yn amlddisgyblaethol. Yn yr achosion hynny dylid cyfeirio’r enwebiad i’r brif ddisgyblaeth. Yna bydd y paneli’n croesgyfeirio fel bo angen.

Cyhyd ag y bo’n bosibl, mae’r Gymdeithas yn ceisio cyflawni cydbwysedd eang ac amrywiaeth ymhlith y Gymrodoriaeth, nid yn unig o ran rhagoriaeth ac arbenigedd academaidd a phroffesiynol, ond hefyd yn nhermau cynrychioli a chefnogi proffiliau gwahanol y sefydliadau addysgol yng Nghymru a’u staff a’r ystod lawn o amrywiaeth ar draws, er enghraifft, oed, ethnigrwydd a rhywedd.

**Ymchwil, Ysgolheictod ac Addysg (Paneli Craffu A a B)**

Rhaid i gynigwyr ac enwebeion nodi’n glir y meincnodau y maent yn hawlio rhagoriaeth ynddynt a pha rai maent yn dymuno cael eu gwerthuso yn eu herbyn.

Nid oes rhaid bodloni’r holl feincnodau.

Gellir dewis meincnodau o blith un neu ragor o’r meysydd isod (e.e., ymchwil; addysg: ysgolheictod ac addysg; addysg: ymgysylltu academaidd/arloesi ac arweinyddiaeth etc.).

**Meincnodau Ymchwil:**

1. Hanes rhagorol o gyhoeddi mewn cyfnodolion o statws cenedlaethol/rhyngwladol, wedi’u hadolygu gan gymheiriaid; a/neu lyfrau gan gyhoeddwyr pwysig ym maes yr ymgeisydd; a/neu gyfansoddiadau cerddorol, perfformiadau, patentau etc.
2. Tystiolaeth o hanes parhaus o gyllid allanol neu gyllid arall sy’n briodol i’r ddisgyblaeth a’r gallu i gynhyrchu allbynnau sydd ag effaith ar ddysg yng Nghymru.
3. Hanes parhaus o oruchwylio ymchwilwyr/myfyrwyr ymchwil
4. Tystiolaeth o gyfraniad rhagorol ar lefel Cymru, yn y DU neu’n rhyngwladol i’r maes pwnc, cyrff proffesiynol a/neu dystiolaeth o fri allanol.

**Meincnodau Ysgolheictod ac Addysg**

1. Cyfraniadau rhagorol i addysgeg y maes pwnc/ymarfer proffesiynol
2. Rhagoriaeth mewn ysgolheictod/ymchwil sy’n gysylltiedig â Dysgu ac Addysgu
3. Tystiolaeth o arweinyddiaeth ragorol yn datblygu addysgu a dysgu a/neu ymarfer addysgol y tu hwnt i gyd-destun prifysgol yr ymgeisydd yng Nghymru, y DU a/neu’n rhyngwladol
4. Hanes parhaus o gyllid/bri allanol sy’n briodol i’r ddisgyblaeth a/neu’r maes addysg dan sylw.

**Meincnodau Addysg: Ymgysylltu Academaidd /Arloesi ac Arweinyddiaeth**

1. Tystiolaeth o arweinyddiaeth academaidd barhaus a rheoli ar lefel uwch a chydlynu yn y sector trydyddol
2. Tystiolaeth o weithgareddau sy’n hyrwyddo/cyfoethogi dealltwriaeth ac enw da/proffil gwaith academaidd, a gweithgaredd proffesiynol
3. Tystiolaeth o ymwneud yn helaeth ag ehangu cyfranogiad, adeiladu capasiti a/neu gefnogi/datblygu addysg yng Nghymru ac yn ehangach
4. Cyfraniad parhaus at drosglwyddo gwybodaeth eiddo diriaethol a deallusol, arbenigedd, dysg a sgiliau rhwng y byd academaidd a’r gymuned anacademaidd.

**Busnes, Gwasanaeth Cyhoeddus ac Ymgysylltu â’r Cyhoedd (Panel Craffu C1)**

Dylai cynigwyr ac enwebeion nodi’n glir y ddisgyblaeth (o blith i, ii a iii isod) y mae’r enwebiad yn perthyn iddi, ymdrin â’r meincnodau a darparu tystiolaeth o’r ffyrdd y mae’r enwebiad yn bodloni meini prawf rhagoriaeth y gymdeithas.

Bydd tystiolaeth o ragoriaeth a chyflawniad yn y disgyblaethau a’r proffesiynau hyn yn dangos:

* Arweinyddiaeth a statws cenedlaethol/rhyngwladol
* Gwreiddioldeb ac effaith ar y maes
* Cyfraniad pwysig i fyd dysg yng Nghymru ac yn ehangach.

Mae’r gymdeithas yn croesawu enwebeion rhagorol sy’n gweithio yn y meysydd canlynol:

1. **Arweinyddiaeth mewn Ymgysylltu a Dealltwriaeth y Cyhoedd**

Meincnodau: Cyfraniad rhagorol, parhaus e.e., mewn meysydd fel:

* Llyfrgellyddiaeth a Rheoli Gwybodaeth
* Curaduraeth Amgueddfeydd ac Orielau
* Treftadaeth
* Dawns, Theatr a Pherfformio
* Ysgrifennu Creadigol
* Ffilm, Teledu, Radio a’r Cyfryngau Digidol
* Ymarfer yn y Celfyddydau Gweledol a Chymwysedig
* Allgymorth a Dealltwriaeth y Cyhoedd o Wyddoniaeth a Llên
* Disgyblaethau Eraill

1. **Arweinyddiaeth Broffesiynol, Addysgol a Sector Cyhoeddus**

Meincnod: Cyfraniad rhagorol a pharhaus e.e. mewn meysydd fel:

* Polisi Cyhoeddus ac Arweinyddiaeth yn y Sector Cyhoeddus
* Arweinyddiaeth yn y Sector Dielw a Gwirfoddol
* Arweinyddiaeth a Datblygu Ysgolion ac Addysg Bellach
* Arweinyddiaeth a Datblygu Addysg Drydyddol
* Arweinyddiaeth Broffesiynol
* Disgyblaethau Eraill

1. **Cyfraniad at Arweinyddiaeth yn y Sector Preifat**

Meincnod: Cyfraniad rhagorol a pharhaus at Arweinyddiaeth yn y Sector Preifat e.e. mewn meysydd fel:

* Diwydiant a Masnach
* Menter
* Rheoli yn y Sector Preifat
* Disgyblaethau Eraill

**Atodiad: Bodloni’r Meincnodau**

Er mwyn sicrhau etholiad i’r Gymrodoriaeth, nid yw’n ddigon yn unig fodloni’r meincnodau. Rhaid hefyd arddangos safonau rhagoroldeb diymwad, wedi’u cyfuno â chyfraniad eithriadol ac effaith ar ddysg yng Nghymru. Rhaid hefyd i enwebiadau gael eu rhestru ymhlith y goreuon sy’n cystadlu.

Mae’r enghreifftiau canlynol, a ddarperir fel canllaw i gynigwyr, enwebeion a’r Paneli Craffu, yn dangos y math o gyflawniad a fyddai’n bodloni’r meincnodau yn y modd hwn.

**Ymchwil, Ysgolheictod ac Addysg (Panel A a B)**

**Dangosyddion meincnodau ymchwil:**

* Hanes parhaus o’r cyflawniad academaidd a statws proffesiynol uchaf gydag effaith dangosadwy ar y pwnc, yr academi a/neu’r gymdeithas ehangach yng Nghymru a thu hwnt.
* Cyfraniadau sylweddol mewn ymchwil ac ysgolheictod, gydag effaith ar y pwnc a statws rhyngwladol yr unigolyn
* Arweinyddiaeth ymchwil rhagorol, gan gynnwys sicrhau a rheoli cyllid allanol yn llwyddiannus gan arwain at allbynnau pwysig, effaith ar gymunedau o ddefnyddwyr a pharch sy’n briodol i’r ddisgyblaeth
* Cyfraniadau rhagorol mewn ymchwil a’i gymwysiadau, gydag effaith ar y gymuned o ddefnyddwyr a statws rhyngwladol yr unigolyn
* Hanes rhagorol o oruchwylio ymchwilwyr/myfyrwyr ymchwil gan arwain at gyfraniad sylweddol i’r genhedlaeth nesaf o ysgolheigion, a datblygiad a pharhad y ddisgyblaeth neu’r maes perthnasol

**Dangosyddion Meincnodau Ysgolheictod ac Addysg**

* Hanes parhaus o’r cyflawniad academaidd a statws proffesiynol uchaf gydag effaith dangosadwy ar y pwnc, yr academi a/neu’r gymdeithas ehangach.
* Cyfraniadau ysgolheigaidd rhagorol i ddatblygu a chynnal y disgyblaethau a datblygiad addysg yn y maes
* Effaith sylweddol drwy ymwneud ag ehangu cyfranogiad, ymgysylltu â dysgwyr a chefnogi datblygiad yng Nghymru a/neu’n ehangach
* Cyfraniadau rhagorol a pharhaus i addysgeg y maes pwnc a/neu ymarfer proffesiynol
* Arloesi a datblygu cyrsiau, cynllunio a gweinyddu cyrsiau rhagorol a pharhaus yn arwain at effaith dangosadwy ar feysydd a chymunedau dysg yng Nghymru, a/neu ar lefel y DU neu’n rhyngwladol
* Arweinyddiaeth ragorol yn datblygu addysgu a dysgu mewn Addysg Uwch a/neu sectorau addysgol eraill yng Nghymru, a/neu ar lefel y DU neu’n rhyngwladol
* Cyfraniad pwysig a pharhaus ac ymgysylltu â’r ddisgyblaeth, ymchwil a’i effaith, addysg myfyrwyr a/neu gyrff proffesiynol perthnasol yng Nghymru, ar lefel genedlaethol yn y DU neu’n rhyngwladol.
* Cyfraniad ysbrydoledig i ddatblygu’r genhedlaeth nesaf o ysgolheigion, a datblygu a chysondeb y ddisgyblaeth neu faes perthnasol.

**D****angosyddion Meincnodau Addysg: Ymgysylltu Academaidd /Arloesi ac Arweinyddiaeth**

* Hanes parhaus o gyflawniad academaidd a statws proffesiynol o’r radd uchaf gydag effaith dangosadwy ar y pwnc, yr academi a/neu’r gymdeithas ehangach.
* Hwyluso a galluogi addysg ymchwil ac ysgolheictod pobl eraill, drwy gyfraniadau pwysig a chefnogaeth i addysg a dysg yng Nghymru
* Effaith sylweddol ar feysydd a chymunedau dysg yng Nghymru, a/neu ar lefel genedlaethol yn y DU neu’n rhyngwladol.

**Busnes, Gwasanaeth Cyhoeddus ac Ymgysylltu â’r Cyhoedd (Panel Craffu C1)**

**Gallai dangosyddion cyflawniad yn erbyn y meincnodau gynnwys er enghraifft:**

* Gweithgareddau sy’n hybu ymgysylltu gyda byd dysg yng Nghymru a thu hwnt.
* Ymrwymiad parhaus i drosglwyddo eiddo diriaethol a deallusol, arbenigedd, dysgu a sgiliau rhwng y gymuned anacademaidd a’r byd academaidd, yng Nghymru, yn y DU neu’n rhyngwladol
* Allbynnau a chyhoeddiadau (e.e. erthyglau cyfnodolion, llyfrau, perfformiadau, darllediadau, cyfansoddi, arddangosfeydd, meddalwedd, patentau) gyda statws ac effaith dangosadwy
* Gweithgareddau sy’n hybu/cyfoethogi cyfathrebu’r disgyblaethau neu’r proffesiynau i gynulleidfaoedd ehangach yng Nghymru a thu hwnt.
* Cyfraniad ysbrydoledig i ddatblygu’r genhedlaeth nesaf o ysgolheigion, a datblygiad, cefnogaeth a pharhad y ddisgyblaeth neu faes perthnasol.
* Hwyluso a galluogi addysg pobl eraill, drwy gyfraniadau pwysig a chefnogaeth i ddysg yng Nghymru
* Cyfraniad rhagorol i ddatblygu a chynnal y disgyblaethau/proffesiynau er budd Cymru a’i chymunedau.